આ બાબતે માહિતી આપતાં અને મિડ-ડે LOCALને થૅન્ક યુ કહેતાં અગ્રણી વેપારી રવજી ગાલાએ કહ્યું હતું કે ‘મહિનાઓથી ચાલતી હેરાનગતિમાંથી રાહત મળી છે. કિંગ્સ સર્કલ બ્રિજ નીચે બ્યુટિફિકેશન કરવા માટે ખાલી વાતો ચાલુ છે, કોઈ કામ ચાલુ થયું નથી. બ્રિજ નીચે ભિખારીઓ પોતાનું ઘર કરી બેસેલા. ગંદકીના કારણે બ્રિજ નીચેથી પસાર થતાં ગંદી વાસ આવતી હતી. અહીં બ્રિજ નીચેથી પસાર થતી યુવતીઓ-મહિલાઓને તેઓ ખરાબ નજરે જોતા હતા. સુધરાઈ અહીં કોઈ બ્યુટિફિકેશનનું કામ નથી કરતી. મિડ-ડે LOCALનો આભાર કે આ સમસ્યા પ્રસિદ્ધ કરી. બ્રિજ પાસે આવેલા દેરાસરનું મૅનેજમેન્ટ અને સ્થાનિક લોકો પણ મિડ-ડે LOCALનો આભાર માને છે.’